Sprînceană, emisarul lui Ciolacu: SUA au primit documente cu anularea alegerilor și au ales să nu interfereze cu politica românească
Dragoș Sprînceană, ales de Marcel Ciolacu ca emisar al României în SUA ca să înlesnească dialogul autorităților de la București cu administrația Trump, a vorbit în exclusivitate la Digi24 despre reacția părții americane după informarea cu privire la motivele care au dus la anularea prezidențialelor din 2024. Omul de afaceri a afirmat că România „a comunicat” Statelor Unite informații legate de acest subiect, iar guvernul american a „ales să nu interfereze cu politica românească”. „Iar asta spune tot”, a subliniat Sprînceană.